**Plovdiv Game Jam 2024 отново ще бъде най-голямото гейминг събитие в града под тепетата**

[*Plovdiv Game Jam*](https://plovdivgamejam.org/) *2024 е най-голямото отворено гейминг събитие в България и за 11-та поредна година ще обедини ентусиасти, професионалисти и студиа от сферата на компютърните игри. Всичко това е част от* [*Global Game Jam*](https://globalgamejam.org/) *- световноизвестна инициатива с над 800 локации из целия свят.*

В рамките на един уикенд (от 26-ти до 28-ми януари) геймъри с общи интереси се събират, за да създават свои собствени дигитални или настолни игри. Петък е ден за лекции, а вечерта ще бъде обявена глобалната тема, по която трябва да бъдат създавани игрите. Следват 48 часа нон-стоп маратон на изработка на самите отборни проекти – били те дигитални или физически (бордови) игри. Накрая – в неделния ден, всеки екип ще представи своята завършена игра пред публиката.

Както винаги, събитието е безплатно и напълно отворено за всеки заинтересован човек. Забавлението и доброто настроение са гарантирани, както и кетъринга, гигабитовия интернет и менторите от големи гейминг компании, които ще водят интересни лекции по различни теми.



**Plovdiv Game Jam е идеална възможност за хора от всякакви индустрии да бъдат част от любимата си гейминг сфера**

Забавлявайте се заедно с приятели, сформирайте звезден отбор и представете своята игра пред публиката. Plovdiv Game Jam e събитие насочено към гейминг общността и фокусирано върху сътрудничеството между всякакви специалисти – от художници, през програмисти и музиканти, до геймдизайнери. В 11-тото поредно издание на Plovdiv Game Jam отново ще присъстват ментори и лектори от големи български гейм компании.



Тазгодишната тема на Plovdiv Game Jam ще бъде обявена на 26-ти януари, след което разработката на игрите стартира с пълна сила. Ще създавате и ще се забавлявате заедно, а всичко необходимо ще бъде предоставено на място. Домакин ще бъде Технически университет София – филиал Пловдив. Събитието ще се предава наживо в световен мащаб, заедно с останалите международни локации от Global Game Jam. Официални платформи за излъчване са [Twitch](https://www.twitch.tv/plovdivgamejam), [YouTube](https://www.youtube.com/@plovdivgamejam) и [Facebook](https://www.facebook.com/plovdivgamejam/).

  
  
Plovdiv Game Jam е отворено събитие, подходящо за всеки, който се интересува от бордови или видео игри – професионалисти, студенти или просто хора с афинитет към видеоигрите! Целта ни е да съберем под един покрив хора с различен опит, интереси и умения, и да ги мотивираме да работят *заедно* върху една идея – да планират и изпълнят концепцията за 48 часа.   
  
Можете да се запишете за участие в Plovdiv Game Jam [тук](https://plovdivgamejam.org/join).

Повече за събитието следете в социалните мрежи:

[Facebook](https://www.facebook.com/profile.php?id=100088241092757) / [Instagram](https://www.instagram.com/plovdivgamejam/) / [TikTok](https://www.tiktok.com/@plovdivgamejam) / [LinkedIn](https://www.linkedin.com/company/plovdiv-game-jam/) / [Website](https://plovdivgamejam.org/)

*Инфо: Още информация и галерия със снимки можете да намерите в сайта ни:* [*https://plovdivgamejam.org/*](https://plovdivgamejam.org/)